5. ทรัพย์สินที่ใช้ในการประกอบธุรกิจ

  ทรัพย์สินหลักที่กลุ่มบริษัทฯ ใช้ในการดำเนินธุรกิจของกลุ่มบริษัทฯ ณ วันที่ 31 ธันวาคม 2553
  และ 2554 มีดังนี้

1.  ทรัพย์สินหมุนเวียน

    1.  ลูกหนี้การค้า

ในการจัดจำหน่ายสื่อสิ่งพิมพ์ กลุ่มบริษัทฯ มีการให้สินเชื่อโดยเฉลี่ยเป็นระยะเวลา 90 วัน โดย ณ
วันที่ 31 ธันวาคม 2553 และ 2554 กลุ่มบริษัทฯ
มียอดลูกหนี้การค้าหลังหักค่าเผื่อหนี้สงสัยจะสูญและค่าเผื่อสินค้ารับคืนจำนวน 91.08 และ 103.10
ล้านบาท ตามลำดับ ซึ่งในปีดังกล่าวกลุ่มบริษัทฯ ได้พิจารณาตั้งค่าเผื่อหนี้สงสัยจะสูญจำนวน 5.07
และ 4.32 ล้านบาท ตามลำดับ โดยมีนโยบายคือ ประเมินเป็นสัดส่วนร้อยละ 1
ของยอดขายในแต่ละเดือน ประกอบกับการพิจารณาประวัติการชำระหนี้
และการคาดการณ์เกี่ยวกับการชำระหนี้ในอนาคตของลูกค้า นอกจากนั้น กลุ่มบริษัทฯ
ยังมีการตั้งค่าเผื่อสินค้ารับคืนในการขายพ็อคเก็ตบุ๊คส์ สื่อสิ่งพิมพ์สำหรับเยาวชน
และหนังสือพิมพ์และนิตยสารต่างประเทศ โดย ณ วันที่ 31 ธันวาคม 2553 และ 2554 มีจำนวน
10.49 และ 10.17 ล้านบาท ตามลำดับ ซึ่งมีนโยบายคือ กลุ่มบริษัทฯ
จะตั้งค่าเผื่อสินค้ารับคืนโดยใช้สัดส่วนร้อยละของจำนวนสินค้ารับคืนในอดีตย้อนหลัง 12
เดือนต่อจำนวนสินค้าที่ขายทั้งหมด โดยลูกหนี้การค้าส่วนใหญ่ของกลุ่มบริษัทฯ
เป็นลูกหนี้การค้าประเภทตัวแทนขาย หรือร้านหนังสือขนาดใหญ่ที่มีความสัมพันธ์ที่ดีมานาน
และมีการค้าขายอย่างสม่ำเสมอ และกรณีที่เป็นลูกค้าใหม่ บริษัทฯ
ต้องให้ตัวแทนจำหน่ายดังกล่าววางประกันค่าสินค้าตามนโยบายบริษัทฯ

2.  สินค้าคงเหลือ

สินค้าคงเหลือของกลุ่มบริษัทฯ คือ สื่อสิ่งพิมพ์ประเภทต่างๆ โดย ณ วันที่ 31 ธันวาคม 2553 และ
2554 กลุ่มบริษัทฯ มีสินค้าคงเหลือหลังหักค่าเผื่อสินค้าล้าสมัย จำนวน 68.79 และ 94.30
ล้านบาท ตามลำดับ ซึ่งทางกลุ่มบริษัทฯ ได้มีการพิจารณาค่าเผื่อสินค้าล้าสมัย จำนวน 67.20 และ
60.12 ล้านบาท ตามลำดับ หรือคิดเป็นร้อยละ 49.42 และ 38.93 ของสินค้าคงเหลือ ตามลำดับ
โดยมีนโยบายคือ กลุ่มบริษัทฯ จะตั้งค่าเผื่อสินค้าล้าสมัยในสัดส่วนร้อยละ 100
ของมูลค่าสินค้าคงเหลือที่มีอายุมากกว่า 1 ปีขึ้นไปและผลิตครบชุดแล้ว
และของสินค้าคงเหลือที่มีอายุมากกว่า 3 ปีขึ้นไปแต่ยังผลิตไม่ครบชุด อย่างไรก็ตาม
สินค้าที่ตั้งค่าเผื่อสินค้าล้าสมัยแล้วยังสามารถจำหน่ายได้ตามปกติ

5.2 ทรัพย์สินไม่หมุนเวียน

5.2.1 อุปกรณ์

อุปกรณ์ของกลุ่มบริษัทฯ ประกอบด้วย ส่วนปรับปรุงสินทรัพย์ที่เช่า ยานพาหนะ เครื่องตกแต่ง
ติดตั้งและอุปกรณ์สำนักงาน รวมถึงสินทรัพย์ระหว่างการก่อสร้างและติดตั้ง โดย ณ วันที่ 31
ธันวาคม 2553 และ 2554 กลุ่มบริษัทฯ เป็นเจ้าของอุปกรณ์ที่มีมูลค่าสุทธิจำนวน 5.13 และ 4.54
ล้านบาท ตามลำดับ และมีค่าเสื่อมราคาสะสมจำนวน 9.15 และ 10.68 ล้านบาท ตามลำดับ
ซึ่งค่าเสื่อมราคาดังกล่าวคำนวณโดยวิธีเส้นตรงตามเกณฑ์อายุการใช้งานโดยประมาณตามแต่ละสินทรัพย์แต่ละรายการเป็นเวลา
5 ปี นอกจากนี้ ทรัพย์สินดังกล่าวข้างต้นไม่ติดภาระผูกพันใดๆ

5.2.2 สินทรัพย์ไม่มีตัวตน

สินทรัพย์ไม่มีตัวตนที่ใช้ในการประกอบธุรกิจของกลุ่มบริษัทฯ คือ
ค่าลิขสิทธิ์ในการผลิตและจัดจำหน่ายสื่อสิ่งพิมพ์ประเภทต่างๆ และโปรแกรมคอมพิวเตอร์
โดยมีรายละเอียดดังต่อไปนี้

  ----------------------------------- ----------------- -----------------
  ประเภททรัพย์สิน                        มูลค่าบัญชีสุทธิ        
                                      (ล้านบาท) ณ วันที่    

                                      31 ธ.ค. 2553      31 ธ.ค. 2554

  ค่าลิขสิทธิ์                             27.19             37.40

  โปรแกรมคอมพิวเตอร์                    0.04              1.58

  รวม                                 27.23             38.98
  ----------------------------------- ----------------- -----------------

กลุ่มบริษัทฯ
มีนโยบายการตัดจำหน่ายค่าลิขสิทธิ์โดยพิจารณาจากจำนวนที่สูงกว่าระหว่างวิธีเส้นตรงภายในระยะเวลา
3 ปี ซึ่งเป็นค่าเฉลี่ยอายุสัญญาลิขสิทธิ์ของกลุ่มบริษัทฯ
และการคำนวณตามจำนวนเล่มของสื่อสิ่งพิมพ์ที่จำหน่ายได้ภายใต้สัญญาลิขสิทธิ์นั้น
โดยเริ่มตัดจำหน่ายเมื่อผลิตสิ่งพิมพ์เรียบร้อยแล้ว ในส่วนของโปรแกรมคอมพิวเตอร์ กลุ่มบริษัทฯ
ตัดจำหน่ายโดยวิธีเส้นตรงเป็นระยะเวลา 5 ปี

นอกจากนี้ กลุ่มบริษัทฯ ยังเป็นเจ้าของหัวนิตยสารการ์ตูน “Boom” “Jiro” และ “Disney &
Me” ซึ่งได้มีการจดทะเบียนกับสำนักหอสมุดแห่งชาติ กระทรวงวัฒนธรรมเรียบร้อยแล้ว

5.2.3 เงินลงทุนในบริษัทย่อยและกิจการที่ควบคุมร่วมกัน

ณ วันที่ 31 ธันวาคม 2553 และ 2554 บริษัทฯ มีการลงทุนในบริษัทย่อยคือ บริษัท เนชั่น
เอ็ดดูเทนเมนท์ จำกัด (“NED”) บริษัท เอ็นคูปอง จำกัด(“N Coupon”)
และกิจการที่ควบคุมร่วมกันคือ บริษัท เนชั่น เอ็กมอนท์ เอ็ดดูเทนเมนท์ จำกัด (“NEE”)
รวมจำนวน 3 บริษัท ซึ่งมีรายละเอียดดังนี้

  หน่วย: ล้านบาท

+-------+--------+------+---------+---------------+-----------------+
| บริษัท  | ทุนช    | ผ    | สัดส่วน   | จำนวนคณ       | มูลค่าเงิน         |
|       | ำระแล้ว | ู้ลงทุน | เงินลงทุน | ะกรรมการตัวแทน | ลงทุนด้วยวิธีราคาทุน |
|       | (ล     |      | (ร้อยละ) | /             |                 |
|       | ้านบาท) |      |         | คณ            | ณ วันที่ 31 ธันวาคม |
|       |        |      |         | ะกรรมการทั้งหมด | 2554            |
+-------+--------+------+---------+---------------+-----------------+
| NED   | 41.25  | บ    | 99.99   | 5/5           | 25.36           |
|       |        | ริษัทฯ |         |               |                 |
+-------+--------+------+---------+---------------+-----------------+
| N     | 1.00   | บ    | 99.98   | 2/2           | 1.00            |
| C     |        | ริษัทฯ |         |               |                 |
| oupon |        |      |         |               |                 |
+-------+--------+------+---------+---------------+-----------------+
| NEE   | 50.00  | บ    | 49.99   | 3/6           | 25.05           |
| ^(ก)  |        | ริษัทฯ |         |               |                 |
+-------+--------+------+---------+---------------+-----------------+
| รวม   |        |      |         |               | 51.41           |
+-------+--------+------+---------+---------------+-----------------+

หมายเหตุ: ^(ก) NEE บันทึกเงินลงทุนด้วยวิธีราคาทุนเป็นสัดส่วนตามร้อยละของเงินลงทุน

ทั้งนี้ บริษัทฯ มีนโยบายการลงทุนในบริษัทย่อย บริษัทร่วม และกิจการร่วมค้าในอนาคต
โดยพิจารณาจากปัจจัยหลักๆ เช่น

1)  มีความเกี่ยวเนื่องกับธุรกิจสื่อสิ่งพิมพ์ที่สามารถเอื้อประโยชน์ (Synergy) ให้แก่กลุ่มบริษัทฯ
    ได้

2)  ผลตอบแทนจากการลงทุน

3)  สถานะทางการเงินของบริษัทที่จะลงทุน

4)  ภาวะเศรษฐกิจและการเมือง

อย่างไรก็ตาม โครงการลงทุนของบริษัทฯ ต้องผ่านการพิจารณาจากที่ประชุมคณะกรรมการบริษัท
และ/หรือ ที่ประชุมผู้ถือหุ้น ตามขอบเขตอำนาจการอนุมัติที่บริษัทฯ ได้กำหนดไว้
และตามกฎเกณฑ์ต่างๆ ของคณะกรรมการ กลต. และ/หรือ ตลาดหลักทรัพย์ฯ ที่เกี่ยวข้อง ทั้งนี้
บริษัทฯ จะส่งผู้แทนบริษัทฯ ตามสัดส่วนการถือหุ้นของบริษัทฯ
เข้าร่วมบริหารงานและดูแลการดำเนินธุรกิจ ตามที่คณะกรรมการของบริษัทฯ ได้มอบหมาย
โดยบุคคลนั้นจะต้องเป็นผู้ที่ไม่มีผลประโยชน์ขัดแย้งในทางธุรกิจกับบริษัทย่อย บริษัทร่วม
หรือกิจการร่วมค้านั้นๆ

5.3 อาคารและสำนักงาน

กลุ่มบริษัทฯ ได้ทำสัญญาเช่าพื้นที่อาคารเพื่อใช้ในการดำเนินงาน ดังนี้

-   เช่าสำหรับเป็นสำนักงาน ที่อาคารเนชั่น 1 ชั้นที่ 3 ชั้นที่ 4 บางส่วน และ ชั้นที่ 11
    จากบริษัท ช. ชนะอนันตพาณิชย์ จำกัด รวมพื้นที่ประมาณ 1,190.88 ตารางเมตร เป็นเวลา
    2 ปี ตั้งแต่วันที่ 30 เมษายน 2552 ถึงวันที่ 29 เมษายน 2554
    และบริษัทสามารถต่ออายุได้อีก 1 ปีภายใต้เงื่อนไขเดิม บริษัทฯ
    ได้ทำการต่อสัญญาเช่าพื้นที่สำนักงานที่จะหมดในปี 2555
    โดยทำการย้ายสำนักงานจากอาคารเนชั่น 1 มาที่ อาคารทีซีไอเอฟ ทาวเวอร์ ชั้น 29 เลขที่
    1858/123-124 ถนนบางนา-ตราด กรุงเทพฯ รวมพื้นที่ประมาณ 735.93 ตารางเมตร
    ระยะเวลาการเช่า 2 ปี และสามารถต่อสัญญาเช่าเพิ่มได้อีก 3 ปี +3+3

-   เช่าสำหรับเป็นคลังสินค้า อาคารเลขที่ 42/8 ถนนบางนา-ตราด กม. 4 หมู่ 10
    แขวงบางนา เขตบางนา กรุงเทพฯ จากบริษัท โชติชัยวรกุล จำกัด ซึ่งมีพื้นที่ประมาณ 1,800
    ตารางเมตร เป็นเวลา 3 ปี ตั้งแต่วันที่ 1 มกราคม 2554 ถึงวันที่ 31 ธันวาคม 2556
    และสามารถขอต่อสัญญาเช่าได้

-   เช่าสำหรับเป็นคลังสินค้า อาคารเลขที่ 69/10-11 หมู่ที่ 2 ซอยวัดหนามแดง ถนนศรีนครินทร์
    ตำบลบางแก้ว อำเภอบางพลี จังหวัดสมุทรปราการ จากบริษัท สานณรงค์ จำกัด
    ซึ่งมีพื้นที่ประมาณ 1,360 ตารางเมตร เป็นเวลา 3 ปี ตั้งแต่วันที่ 10 กันยายน 2554
    ถึงวันที่ 9 กันยายน 2557 และสามารถขอต่อสัญญาเช่าได้